Komission asetus (ETY) N:o 410/90, annettu 16 päivänä helmikuuta 1990, kiivien laatuvaatimuksista



Virallinen lehti nro L 043 , 17/02/1990 s. 0022 - 0025

Suomenk. erityispainos Alue 3 Nide 32 s. 0041

Ruotsink. erityispainos Alue 3 Nide 32 s. 0041



KOMISSION ASETUS (ETY) N:o 410/90, annettu 16 päivänä helmikuuta 1990, kiivien laatuvaatimuksista EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1119/89(2), ja erityisesti sen 2 artiklan 2 kohdan, sekä katsoo, että asetuksen (ETY) N:o 1035/72 liitettä I, jossa luetellaan kuluttajille tuoreina myytäviksi tarkoitetut ja laatuvaatimusten alaiset tuotteet, täydennetään neuvoston asetuksella (ETY) N:o 1010/89(3), jossa näihin tuotteisiin lisätään kiivit; tämän vuoksi on tarpeen vahvistaa laatuvaatimukset tälle tuotteelle, näiden vaatimusten soveltamisen tarkoituksena on oltava epätyydyttävää laatua olevien tuotteiden poistaminen markkinoilta, tuotannon suuntaaminen tavalla, joka tyydyttää kuluttajien vaatimukset, ja rehtiin kilpailuun perustuvien kauppasuhteiden helpottaminen myötävaikuttaen tuotannon kannattavuuden parantamiseen, laatuvaatimuksia voidaan soveltaa kaikissa kaupan pitämisen vaiheissa; kiivien pitkät kuljetusmatkat, tietty varastointiaika tai tuotteiden erilaiset käsittelyt saattavat aiheuttaa niissä biologisesta kehittymisestä tai pilaantumisalttiudesta aiheutuvaa laadun heikkenemistä; nämä muutokset olisi sen takia otettava huomioon sovellettaessa laatuvaatimuksia lähetysvaihetta seuraavissa kaupan pitämisen vaiheissa; erityisen huolellisesti lajiteltavissa ja pakattavissa ekstraluokan tuotteissa on otettava huomioon ainoastaan tuoreuden ja nestejännityksen väheneminen, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla CN-koodiin 0810 90 10 kuuluvien kiivien laatuvaatimukset vahvistetaan liitteessä. Nämä vaatimukset koskevat kaikkia kaupan pitämisen vaiheita asetuksessa (ETY) N:o 1035/72 säädetyin edellytyksin. Lähetysvaihetta seuraavien vaiheiden aikana tuotteissa voi kuitenkin esiintyä vaatimusten vastaisesti: - vähäistä tuoreuden ja nestejännityksen vähenemistä, - muihin kuin ekstraluokkaan luokitelluilla tuotteilla vähäistä tuotteen biologisesta kehittymisestä ja pilaantumisalttiudesta johtuvaa laadun heikkenemistä. 2 artikla Tämä asetus tulee voimaan 1 päivänä lokakuuta 1990. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä helmikuuta 1990. Komission puolesta Ray MAC SHARRY Komission jäsen (1) EYVL N:o L 118, 20.5.1972, s. 1 (2) EYVL N:o L 118, 29.4.1989, s. 12 (3) EYVL N:o L 109, 20.4.1989, s. 3 LIITE Kiivien laatuvaatimukset I TUOTTEEN MÄÄRITELMÄ Nämä vaatimukset koskevat lajien Actinidia chinensis (Planch.) tai Actinidia deliciosa (A. Chev., C. F., Liang ja A. R. Ferguson) viljeltyjen lajikkeiden kiivejä (joita kutsutaan myös nimellä "Actinidia"), jotka on tarkoitettu myytäviksi kuluttajille tuoreina, lukuun ottamatta teolliseen jalostukseen tarkoitettuja kiivejä. II LAATUA KOSKEVAT MÄÄRÄYKSET Vaatimusten tarkoituksena on määritellä kauppakunnostettujen ja pakattujen kiivien laatu. A. Vähimmäisvaatimukset Ottaen huomioon kullekin luokalle annetut erityismääräykset ja sallitut poikkeamat kiivien on oltava kaikissa luokissa: - eheitä (mutta kannattomia), - terveitä; tuotteita, joissa on mätää, tai kulutukseen muuten kelpaamattomiksi pilaantuneita tuotteita ei sallita, - puhtaita, lähes vailla näkyviä vieraita aineita, - riittävän kiinteitä; ei pehmeitä, nahistuneita eikä vetisiä, - hyvin muodostuneita, kaksoishedelmiä tai moninkertaisia hedelmiä ei sallita, - lähes vailla tuholaisia, - lähes vailla tuholaisten aiheuttamia vioituksia, - vailla epätavallista pintakosteutta, - vailla vierasta hajua ja/tai makua. Kiivien on oltava riittävän kehittyneitä ja kypsiä(1). Kiivien kehitysasteen ja kunnon on oltava sellainen, että ne - kestävät kuljetuksen ja käsittelyn, ja - saapuvat tyydyttävässä kunnossa määräpaikkaan. B. Luokitus Kiivit luokitellaan kolmeen jäljempänä määriteltävään luokkaan. (i) Ekstraluokka Tähän luokkaan luokiteltujen kiivien on oltava erittäin hyvälaatuisia. Niiden on oltava hyvin kehittyneitä ja niillä on oltava kaikki lajikkeelle tyypilliset ominaisuudet ja väritys. Niiden on oltava virheettömiä, lukuun ottamatta hyvin vähäisiä pintavikoja, jos ne eivät vaikuta tuotteen laatuun, yleisulkonäköön eikä pakkauksen yleisvaikutelmaan. (ii) I luokka Tähän luokkaan luokiteltujen kiivien on oltava hyvälaatuisia. Niiden on oltava kiinteitä, ja mallon on oltava täysin terve. Niillä on oltava lajikkeelle tyypilliset ominaisuudet. Niissä saa olla seuraavanlaisia vikoja, jos ne eivät vaikuta tuotteen yleisulkonäköön, laatuun, säilyvyyteen tai pakkauksen yleisvaikutelmaan: - vähäinen muotovirhe (muttei paisumia tai epämuodostumia), - vähäinen värivirhe, - kuoren pintavikoja enintään 1 cm² hedelmän kokonaispinta-alasta, - pieni pitkittäinen Hayward-merkki, joka ei ole kohonnut. (iii) II luokka Tähän luokkaan kuuluvat kiivit, joita ei voida luokitella ylempiin luokkiin, mutta jotka täyttävät edellä määritellyt vähimmäisvaatimukset. Hedelmien on oltava suhteellisen kiinteitä eikä mallossa saa olla huomattavia virheitä. Seuraavat virheet sallitaan kuitenkin, jos kiivit säilyttävät tärkeimmät laatua, säilyvyyttä ja pakkauksen yleisvaikutelmaa koskevat ominaisuutensa: - muotovirheet, - värivirheet, - kuoren virheet, kuten pieniä arpeutuneita halkeamia tai naarmuuntunutta arpikudosta enintään 2 cm² hedelmän kokonaispinta-alasta, - useat lievästi kohonneet Hayward-merkit, jotka ovat selvempiä kuin I luokassa, - vähäiset ruhjoutumat. III KOKOLAJITTELUA KOSKEVAT MÄÄRÄYKSET Koko määritetään hedelmien painon mukaan. Vähimmäispaino on 90 g ekstraluokassa, 70 g I luokassa ja 65 g II luokassa. Kussakin pakkauksessa olevan suurimman ja pienimmän hedelmän painoero saa olla enintään: - 15 g vähemmän kuin 85 g painavilla hedelmillä, - 20 g hedelmillä, joiden paino on 85 120 g, - 30 g vähintään 120 g painavilla hedelmillä. IV SALLITTUJA POIKKEAMIA KOSKEVAT MÄÄRÄYKSET Laatu- ja kokopoikkeamia sallitaan kussakin pakkauksessa tuotteilla, jotka eivät täytä ilmoitetun luokan vaatimuksia. A. Sallitut laatupoikkeamat (i) Ekstraluokka 5 % määrästä tai painosta kiivejä, jotka eivät vastaa tämän luokan vaatimuksia mutta jotka täyttävät I luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. (ii) I luokka 10 % määrästä tai painosta kiivejä, jotka eivät vastaa tämän luokan vaatimuksia mutta jotka täyttävät II luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. (iii) II luokka 10 % määrästä tai painosta kiivejä, jotka eivät vastaa tämän laatuluokan vaatimuksia eivätkä vähimmäisvaatimuksia, lukuun ottamatta tuotteita, joissa on mätää, tai kulutukseen muuten kelpaamattomiksi pilaantuneita tuotteita. B. Sallitut kokopoikkeamat Kaikissa luokissa: 10 % määrästä tai painosta kiivejä, jotka eivät vastaa vähimmäispainoa ja/tai kokoa koskevia määräyksiä. Hedelmät saavat kuitenkin olla ilmoitettua kokoa välittömästi pienempiä tai, suurempia tai pienimmän koon ollessa kyseessä, niiden tulee painaa vähintään 85 g ekstraluokassa, 67 g I luokassa ja 62 g II luokassa. V KAUPPAKUNNOSTUSTA KOSKEVAT MÄÄRÄYKSET A. Tasalaatuisuus Kunkin pakkauksen sisällön on oltava tasalaatuinen ja sisällettävä ainoastaan samaa alkuperää, lajiketta ja laatua olevia kiivejä. Pakkauksen sisällöstä näkyvän osan on edustettava koko sisältöä. B. Pakkaaminen Kiivit on pakattava siten, että ne tulevat suojatuiksi sopivalla tavalla. Pakkauksen sisällä käytettävien materiaalien on oltava uusia, puhtaita ja sellaisia, ettei niistä aiheudu tuotteille ulkoisia eikä sisäisiä vahinkoja. Kaupallisilla tiedoilla varustettujen materiaalien, erityisesti papereiden tai leimojen, käyttö sallitaan, jos painatuksessa on käytetty myrkytöntä mustetta tai etiketin kiinnittämisessä myrkytöntä liimaa. Pakkauksissa ei saa olla mitään vieraita aineita. Ekstraluokan hedelmät on tarjottava myyntiin toisistaan erotettuina ja yhteen kerrokseen säännöllisesti järjestettyinä. VI MERKITSEMISTÄ KOSKEVAT MÄÄRÄYKSET Kunkin pakkauksen samalla sivulla on oltava selvin, pysyvin ja pakkauksen ulkopuolelle näkyvin kirjaimin seuraavat merkinnät: A. Tunnistusmerkinnät >TAULUKON PAIKKA> B. Tuote - "Kiivejä" ja/tai "Actinidia", jos sisältö ei ole näkyvissä, - lajikkeen nimi (vapaaehtoinen). C. Tuotteen alkuperä Alkuperämaa ja tarvittaessa tuotantoalue tai kansallinen, alueellinen tai paikallinen nimitys. D. Kaupalliset tiedot - Luokka, - koko vähimmäis- ja enimmäispainoin ilmaistuna, jos hedelmiä ei ole järjestetty säännöllisesti yhteen kerrokseen, - lukumäärä, jos hedelmät on järjestetty säännöllisesti yhteen kerrokseen. E. Virallinen tarkastusmerkintä (vapaaehtoinen). (1) Tämän määräyksen noudattamiseksi hedelmien on täytynyt sadonkorjuun hetkellä saavuttaa vähintään 6,2 %:n kypsyysaste, mikä todetaan Brixin kokeen avulla